PRITARTA

Druskininkų savivaldybės tarybos

2022 m. kovo 28 d. sprendimu Nr. T1-58

**DRUSKININKŲ SPORTO CENTRO 2021 METŲ VEIKLOS ATASKAITA**

**ĮVADAS**

Pagrindinė Druskininkų sporto centro (toliau -Centras) paskirtis: Neformaliojo vaikų švietimo grupės sportinio ugdymo mokykla (31614206), kitos paskirtys: Neformaliojo vaikų švietimo grupės sportinio ugdymo mokykla (31614206), Neformaliojo suaugusiųjų švietimo grupės sportinio ugdymo mokykla (31814106).

Centro pagrindinė veiklos sritis: švietimas.

Centro veiklos rūšys: sportinis ir rekreacinis švietimas; švietimui būdingų paslaugų veikla; nuosavo arba nuomojamo nekilnojamojo turto nuoma ir eksploatavimas; reklama ir rinkos tyrimas; sporto įrangos nuoma; sportinė veikla, pramogų ir poilsio organizavimo veikla; sportinė veikla;

sporto įrenginių eksploatavimas; sporto klubų veikla; kūno rengybos centrų veikla; kita sportinė veikla;

vaikų poilsio stovyklų veikla.

Centro tikslas – suteikti kiekvienam Centro mokiniui galimybę ir reikiamas sąlygas ugdytis pagal Neformaliojo vaikų švietimo ir formalųjį švietimą papildančio sportinio ugdymo programas, suteikiant dorinės, sociokultūrinės bei pilietinės brandos pagrindus, sudarant sąlygas įgyti atitinkamos programos baigimo išsilavinimą atitinkantį dokumentą; sistemingai gilinti mokinio pasirinktos sporto šakos žinias, ugdyti gebėjimus ir formuoti įgūdžius, plėtoti sporto ir bendrąsias kompetencijas, siekti aukšto sportinio meistriškumo pradinio rengimo, meistriškumo ugdymo, meistriškumo tobulinimo, aukšto meistriškumo etapais; per sportą skatinti vaikų, jaunimo ir suaugusiųjų saviraišką, ieškoti talentingų sportininkų, organizuoti vaikų, jaunimo ir suaugusiųjų laisvalaikį.

Centro veiklos uždaviniai: įgyvendinti fizinio ugdymo ir sporto politiką Savivaldybės teritorijoje; puoselėti prigimtines mokinio galias (intelektualines, emocijų, valios, fizines) lemiančias kūrybinę asmenybės brandą ir socializacijos sėkmę; ieškoti talentingų mokinių, kurie sportiniais pasiekimais padėtų formuoti gerą Savivaldybės įvaizdį; visuomenės skatinimas dalyvauti fizinio aktyvumo veiklose; organizuoti ir vykdyti mokomąjį treniruočių procesą, sporto varžybas, stovyklas ir fizinio aktyvumo renginius savivaldybės gyventojams ir svečiams; ugdyti ir rengti sportininkus Centro, Savivaldybės ir šalies rinktinėms; auklėti ir skatinti vaikus ir jaunimą būti gerais, dorais ir sąžiningais savo šalies patriotais bei piliečiais; sudaryti sąlygas savivaldybės gyventojams sportuoti apmokamose fizinio aktyvumo pratybose; vykdyti neformaliojo vaikų švietimo programas; užtikrinti sveiką ir saugią ugdymo(si) aplinką; sukurti palankų psichologinį klimatą ir ugdymo(si) edukacinę erdvę, teikti reikalingą socialinę-pedagoginę pagalbą mokiniams; grįsti veiklą humanistine, demokratine ugdymo filosofija ir vertybių sistema, puoselėjant demokratiškus bendruomenės santykius.

**APIBENDRINIMAS IR IŠVADOS**

2021 metų balandžio 8 d. Druskininkų sporto centro direktoriaus įsakymu Nr.V1 – 6 patvirtintas Centro veiklos planas.

**1. Tikslas.** Užtikrinti kokybiškų švietimo paslaugų teikimą ir sudaryti galimybes moderniai ir dinamiškai mokytis visą gyvenimą, pasirengti ateities iššūkiams ir gebėti veikti nuolat kintančiame pasaulyje.

1. Uždavinys. Plėtoti vaikų neformaliojo švietimo aprėptį, suteikiant palankiausias galimybes atsiskleisti individualiems gebėjimams ir tenkinti specialiuosius ugdymosi poreikius.

2. Uždavinys. Gerinti ugdymo proceso kokybę bei užtikrinant teikiamų paslaugų kokybę.

3. Uždavinys. Modernizuoti ugdymo techninę, informacinę, materialinę bazę bei didinti Druskininkų sporto centro infrastruktūros energetinį efektyvumą.

**2. Tikslas.** Skatinti sveiko gyvenimo būdo puoselėjimą, sudarant tinkamas sąlygas fiziniam aktyvumui ir sportui.

1. Uždavinys. Plėtoti sporto renginius ir paslaugas.

2021 m. Centro ugdymo veikla buvo organizuojama atsižvelgiant į Valstybinės švietimo 2013-2022 m. strategijos tikslus, Druskininkų savivaldybės plėtros 2014-2020 metų strateginio plano 1 prioritetą (aukštos gyvenimo kokybės užtikrinimas), Druskininkų savivaldybės 2020–2022 metų strateginio veiklos plano 07 programos „Švietimo programa“, 01 tikslo „Užtikrinti kokybiškų švietimo paslaugų teikimą ir sudaryti galimybes moderniai ir dinamiškai mokytis visą gyvenimą, pasirengti ateities iššūkiams ir gebėti veikti nuolat kintančiame pasaulyje“, 04 uždavinio „Vykdyti mokyklų tinklo optimizavimą, skatinti ir prižiūrėti mokyklų strategijų rengimą. Įgyvendinti LR įstatymais ir kitais teisės aktais nustatytą švietimo politiką, teikiant kokybišką ugdymą savivaldybės švietimo įstaigose bei užtikrinant teikiamų paslaugų kokybę“ 12 priemonę „Druskininkų sporto centro vaikų neformaliojo ugdymo vykdymas“ ir 10 programos „Kūno kultūros ir sporto programa“, 01 tikslo „Skatinti sveiko gyvenimo būdo puoselėjimą, sudarant tinkamas sąlygas fiziniam aktyvumui ir sportui“, 01 uždavinio „Plėtoti sporto paslaugas“ 1 priemonę „Druskininkų sporto centro veiklos vykdymas“ prioritetais bei Druskininkų sporto centro 2021 m. veiklos planu.

Vienas iš pagrindinių Druskininkų sporto centro 2021 metų veiklos plano tikslų – užtikrinti kokybiškų švietimo paslaugų teikimą ir sudaryti galimybes moderniai ir dinamiškai mokytis visą gyvenimą, pasirengti ateities iššūkiams ir gebėti veikti nuolat kintančiame pasaulyje.

**Sportininkų skaičius, vykdomos sporto šakų programos.** 2021 m. Centre buvo vykdomos šios formalųjį švietimą papildančio sportinio ugdymo programos: futbolo, imtynių, kalnų slidinėjimo, krepšinio, lengvosios atletikos, plaukimo, rankinio, tinklinio.

Nuo 2021 m. rugsėjo 1 d. Centre pradėta kultivuoti plaukimo sporto šaką. Centre mokėsi 346 mokiniai. Besimokančių mokinių skaičius palyginus su 2020 metais, padidėjo 52 mokiniais (17%).

1 lentelė. Mokinių skaičius, vykdomos sporto šakų programos

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Metai | Mokinių skaičius | Krepšinis | Rankinis | Lengvoji atletika | Tinklinis | Futbolas | Kalnų  slidinėjimas | Imtynės | Plaukimas |
| 2020 | 294 | 68 | 47 | 17 | 31 | 76 | 30 | 25 |  |
| 2021 | 346 | 71 | 45 | 17 | 39 | 74 | 31 | 21 | 48 |

**Grupių komplektų skaičius.** 2021 m. gruodžio 31 d. duomenimis suformuota 24 ugdymo grupės: 12 pradinio rengimo, 11 meistriškumo ugdymo ir 1 meistriškumo tobulinimo grupė. Krepšinio sporto šakos – 3 meistriškumo ugdymo ir 1 pradinio rengimo ugdymo grupės; rankinio – 1 pradinio rengimo ir 2 meistriškumo ugdymo grupės; lengvosios atletikos – 1 pradinio rengimo ir 1 meistriškumo tobulinimo grupės; tinklinio – 1 pradinio rengimo ir 1 meistriškumo ugdymo grupės; futbolo – 2 pradinio rengimo ir 3 meistriškumo ugdymo grupės; plaukimo – 3 pradinio rengimo ugdymo grupės; kalnų slidinėjimo – 1 pradinio rengimo ir 2 meistriškumo ugdymo grupės; imtynių – 2 pradinio rengimo ugdymo grupės.

2 lentelė. Grupių skaičius

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Metai | Grupių skaičius | Krepšinis | Rankinis | Lengvoji atletika | Tinklinis | Futbolas | Kalnų  slidinėjimas | Imtynės | Plaukimas |
| 2020 | 21 | 4 | 3 | 2 | 2 | 5 | 3 | 2 | - |
| 2021 | 24 | 4 | 3 | 2 | 2 | 5 | 3 | 2 | 3 |

2020–2021 mokslo metais Centro ugdymo programų vykdymui skirta 241 savaitinė pedagoginė valanda, o 2021–2022 mokslo metais Centro ugdymo programų vykdymui skirta 254 savaitinės pedagoginės valandos.

Centro bendruomenė siekė geresnių sportininkų pasiekimų visose sporto šakose, kiekvieno sportininko asmeninės pažangos. Geri tarpusavio santykiai tarp tėvų, trenerių ir sportininkų užtikrino Centro ugdymo tikslų įgyvendinimą. 2021 m. 66 Centro mokiniai padarė asmeninę pažangą ir įvykdė Meistriškumo pakopų (MP) rodiklius. Pagal sporto šakas: krepšinio – 27 mokiniai; kalnų slidinėjimo – 11; laisvųjų imtynių – 6; tinklinio – 19; lengvosios atletikos – 3.

3 lentelė. Mokinių skaičius, padariusių asmeninę pažangą ir įvykdžiusius MP rodiklius

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Metai | Mokinių skaičius | Meistriškumo pakopų (MP) rodikliai | | | | | | | | |
| MP 9 | MP 8 | MP 7 | MP 6 | MP 5 | MP 4 | MP 3 | MP 2 | MP 1 |
| 2020 | 73 |  |  | 10 | 44 | 15 | 4 |  |  |  |
| 2021 | 66 |  |  | 5 | 40 | 17 | 4 |  |  |  |

**Sporto rezultatai.** Sėkmingai tinklinio čempionatuose startavo Druskininkų SC komandos, kurios2020–2021 mokslo metais Lietuvos vaikų mergaičių U12 (gim. 2010 m. ir jaunesni) mini tinklinio čempionate iškovojo I vietą; Lietuvos vaikų mergaičių U14 (gim. 2008 m. ir jaunesni) mini tinklinio čempionate – iškovota I vieta; Lietuvos vaikų mergaičių U15 (gim. 2007 m. ir jaunesni) tinklinio čempionate – iškovota II vieta; Lietuvos vaikų berniukų U13 (gim. 2009 m. ir jaunesni) mini tinklinio čempionate Druskininkų SC komanda – iškovojo II vietą.

Druskininkų sporto centro berniukų krepšinio komandos Lietuvos MKL berniukų U15 „B“ diviziono čempionate iškovojo 9-16 vietas; Lietuvos MKL jaunių U17 „B“ diviziono čempionate iškovojo 9-16 vietas; o U18 „B“ diviziono čempionate iškovojo 10-12 vietas.

Lietuvos futbolo lygos varžybose, Druskininkų SC komanda U14 (gim. 2006 m.) berniukų futbolo pirmenybėse iškovojo IV vietą.

Lietuvos vaikų laisvųjų ir moterų imtynių U11 čempionate iškovota viena antra vieta ir dvi trečios vietos; Lietuvos laisvųjų imtynių ir moterų imtynių jaunučių U13 žaidynėse iškovota viena trečia vieta; Lietuvos laisvųjų imtynių jaunių ir vaikų žaidynėse (gim. 2009-2012 m.) iškovotos dvi pirmos ir trys trečios vietos.

2020–2021 mokslo metais Lietuvos lengvosios atletikos rinktinės sudėtyje buvo 3 Centro mokiniai (vienas jaunių ir 2 jaunimo amžiaus grupėse). Lengvosios atletikos sporto šakos ugdytiniai tapo Lietuvos lengvosios atletikos čempionatų ir tarptautinių varžybų prizininkais įvairiose amžiaus grupėse: iškovotos dvi pirmos vietos, dvi – antros vietos ir viena trečia vieta.

Lietuvos kalnų slidinėjimo vaikų ir jaunučių čempionatų įvairiuose etapuose, Baltijos šalių taurės įvairiuose etapuose, tarptautinėse varžybose pasiekti rezultatai: iškovotos aštuonios pirmos vietos; antros vietos – penkios; trečios vietos – dvi.

2021 m. birželio – rugpjūčio mėn. Druskininkų sporto centras organizavo tris vasaros sporto stovyklas su nakvyne (rankinio, tinklinio, imtynių) ir keturias dienines (krepšinio, futbolo, slidinėjimo, lengvosios atletikos) Druskininkų savivaldybės mokiniams ir svečiams. Stovyklose dalyvavo 182 mokiniai (52,6% Centro mokinių). VšĮ Valstybės ir savivaldybių tarnautojų mokymo centre „Dainava“ vykdėme 10 dienų bendro fizinio ir techninio rengimo laisvųjų imtynių stacionarią treniruočių stovyklą, kurioje dalyvavo 46 sportininkai: 14 - Druskininkų sporto centro mokinių, 23 imtynininkai iš Vilkaviškio, 7 - marijampoliečiai, 2 - Jonavos miesto atstovai. Liepos mėnesį Veisiejų technologijos ir verslo mokykloje vykdėme mergaičių tinklinio sporto šakos stovyklą, kurioje dalyvavo 16 mergaičių 12-15 m. amžiaus. Rugpjūčio mėnesį Šventojoje vykdėme 2 pamainų rankinio sporto šakos stovyklą: pirmoje pamainoje dalyvavo 15 berniukų, kurių amžius nuo 10 – 12 metų; antroje pamainoje dalyvavo 15 mergaičių, kurių amžius nuo 16 – 18 metų. Keturiose dieninėse (krepšinio, futbolo, slidinėjimo, lengvosios atletikos) sporto stovyklose dalyvavo 122 mokiniai. Jose vyko įvairios veiklos: žaidimai, treniruotės, treniruočių ir varžybų stebėjimas, turnyrai, rungtynės. Treniruotės vyko įvairiose erdvėse: sporto salėse, K. Dineikos sveikatingumo parke, stadione, universaliame sporto aikštyne, Vijūnėlės paplūdimyje. Mokiniai turėjo daug sportinės bei kūrybinės veiklos užsiėmimų Centre su treneriais. Stovyklos metu vaikai įgijo žinių apie sporto higieną, formavo sveikatos stiprinimo, saugojimo, šiuolaikinio kūno tobulinimo sampratą. Puoselėjo bendravimo ir bendradarbiavimo įgūdžius, ugdėsi savigarbą kitam, mokėsi savitarpio pagalbos, rūpinosi kitais, mokėsi paslaugumo, atsakomybės už gamtą ir aplinką, plėtė savo akiratį, patyrė judėjimo džiaugsmą, daug malonių akimirkų, turiningai praleido laisvalaikį lankydamiesi mieste, jo apylinkėse, laisvalaikio ir pramogų parkuose.

2021 m. Druskininkų sporto centro mokinių komandos dalyvavo šiuose Nacionaliniuose įvairaus amžiaus grupių vaikų, jaunučių, jaunių, jaunimo rankinio, lengvosios atletikos, tinklinio, futbolo, krepšinio, kalnų slidinėjimo, laisvųjų imtynių čempionatuose, pirmenybėse, sporto žaidynėse: Lietuvos MKL berniukų U14, U16, U18, U19 krepšinio čempionatuose; Lietuvos vaikinų U13 ir merginų U17 rankinio čempionatuose; Lietuvos berniukų U13, U14 ir mergaičių U12, U14, U15 „Mini“ tinklinio čempionatuose; Lietuvos vaikinų U11, U13, U15, U17 futbolo ir Lietuvos vaikinų U11, U13, U15, U17 salės futbolo pirmenybėse; Lietuvos vaikų, jaunučių, jaunių, jaunimo lengvosios atletikos pirmenybėse, čempionatuose, taurės varžybose, sporto žaidynėse; Lietuvos vaikų, jaunučių U10, U12, U14, U16 kalnų slidinėjimo pirmenybėse, Baltijos taurės varžybose; Lietuvos vaikų, jaunučių laisvųjų imtynių čempionatuose, sporto žaidynėse.

Mokiniams treniruočių, varžybų ir kitų organizuojamų renginiu metu buvo užtikrinamas saugumas, Treneriai bendradarbiavo su tėvais dėl mokinių pažangos, treniruočių lankomumo, elgesio, sveikatos sutrikimų, buvo dedama daug pastangų dėl patyčių prevencijos. Centre 2021 m. buvo sudarytos sąlygos gabių sportininkų (rinktinės narių ir pan.) išvykimui į įvairių sporto šakų rinktinių stovyklas.

**Darbuotojai, treneriai ir jų kvalifikacija.**

Gerinant ugdymosi kokybę, pirmiausia dėmesį sutelkėme į treniruočių vykdymą: atkreipėme dėmesį į tai, kokias mokymo priemones ir inventorių treneris naudoja treniruotėje, kiek treneris atsižvelgia į sportininkų patirtį, jų aplinką, kokia jo ir sportininko dialogo kokybė treniruotėje, ar sportininkai mokomi įsivertinti savo dalyvavimą, išmokimą, kaip sportininkai skatinami ir vertinami.

Metodiniuose pasitarimuose buvo analizuojama ugdymo proceso organizavimo, ugdymo kokybės gerinimo klausimai, pažangių mokymosi strategijų, metodų taikymo efektyvumas. Įvertinant ugdymo proceso kokybės gerinimo planus, siekiant skatinti mokymosi motyvaciją, buvo organizuojamos parodomosios atviros treniruotės visų sporto šakų, kurių metu treneriai supažindino Druskininkų sporto bendruomenę, mokyklų kūno kultūros mokytojus ir tėvus su treniruočių procesu.

2021 m. Centre dirbo 2 vadovaujantys darbuotojai, 11 pedagogų (trenerių) ir 8 kiti darbuotojai. 2021 m. vienas Centro treneris įvykdė I ir vienas treneris III kvalifikacinės kategorijos reikalavimus, 9 treneriai – neturi kvalifikacinės kategorijos.

4 lentelė. Treneriai ir jų kvalifikacija

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Metai | Trenerių skaičius | Kvalifikacinės kategorijos | | | | | | |
| Neturintys kvalifikacinės kategorijos | I | II | III | IV | V | VI |
| 2020 | 10 | 7 | 1 |  | 2 |  |  |  |
| 2021 | 11 | 9 | 1 |  | 1 |  |  |  |

Centro treneriai kvalifikacijai tobulinti skyrė vidutiniškai po 3-5 dienas, dalyvavo Lietuvos sporto federacijų, Lietuvos trenerių asociacijų, VšĮ „Gyvenimo Universitetas LT“ organizuojamuose seminaruose.

5 lentelė. Darbuotojų skaičius pagal pareigybes 2021 m. gruodžio 31 d. duomenimis.

|  |  |  |  |
| --- | --- | --- | --- |
| **Pareigybės pavadinimas** | **Prieš tai buvę metai (2020 m.)** | **Ataskaitiniai metai (2021 m.)** | **Padidėjo + Sumažėjo -** |
| Iš viso: | 20 | 21 | +1 |
| Direktorius | 1 | 1 | 0 |
| Direktoriaus pavaduotojas | 1 | 1 | 0 |
| Treneris | 10 | 11 | +1 |
| Sporto vadybininkas | 1 | 2 | +1 |
| Administravimo specialistė | 1 | 1 | 0 |
| Treniruoklių salės administratorius | 1 | 1 | 0 |
| Ūkvedys | 1 | 0 | -1 |
| Aplinkos ir ūkio tvarkytojas | 4 | 4 | 0 |

Siekiant stiprinti Centro bendruomenę, būtiną dėmesį skyrėme vertybių ir tradicijų puoselėjimą, tėvų įtraukimą į įvairias Centro veiklas. Viena iš prioritetinių šiuolaikinės ugdymo įstaigos veiklos sričių – bendradarbiavimas su šeima ir bendruomene. Siekiant glaudesnio bendradarbiavimo su tėvais, įtraukėm tėvus į Centro ugdymo įstaigos veiklą, stimuliuojant teigiamus tėvų ir vaikų santykius. Tik šeštadieniais vykdant mokiniams treniruotes, taikėme tokią bendradarbiavimo efektyvinimo formą – bendras mokinių ir jų tėvų treniruotes, nes daug metų tėvai buvo tik stebėtojai, dalyvaujantys bendruose renginiuose ar atvirų durų dienose. Tačiau dabar jie tampa ugdymo proceso partneriais, dalyviais, organizatoriais

Saugi aplinka, pagarbūs Centro bendruomenės santykiai kūrė prielaidas sėkmingai bendrai Centro veiklai ir sėkmingam kiekvieno bendruomenės nario darbui. Formuojant teigiamą Centro įvaizdį, teikėme visuomenei informaciją apie Centro veiklą bei pasiekimus Centro internetinėje svetainėje [www.druskininkusc.lt](http://www.druskininkusc.lt) ir Centro Facebook paskyroje.

Veiklos plano 2 tikslas buvo skatinti sveiko gyvenimo būdo puoselėjimą, sudarant tinkamas sąlygas fiziniam aktyvumui ir sportui. Šiuo tikslu buvo siekiama, kad kūno kultūra ir sportas taptų svarbiu kiekvieno bendruomenės nario poreikiu. Įvairių socialinių sluoksnių gyventojai buvo skatinami sportuoti, rūpintis savo fiziniu pajėgumu, sveikata, aktyviu poilsiu. Buvo siekiama kuo daugiau gyventojų įtraukti į savarankiškas ir organizuotas sporto pratybas.

2021 m. Centras organizavo 32 sporto varžybas, 9 sporto visiems renginius, 3 aukšto sportinio meistriškumo stovyklas. Lietuvos mokyklų žaidynės 2021 metais nevyko dėl ribojimų susijusių su Covid-19 plitimu Lietuvoje. Daugiausia dalyvių sutraukęs sporto renginys Druskininkuose, VšĮ „Trenkturas“ organizuotas „Druskininkų žygis“, kuriame dalyvavo daugiau kaip 6000 dalyvių iš Lietuvos.

Jau tryliktus metus iš eilės, rugsėjo mėnesį, kartu su Lietuvos krepšinio teisėjų asociacija, organizuotas seminaras, kuriame dalyvauja daugiau negu 250 Lietuvos įvairių krepšinio lygų teisėjų, komisarų ir sekretoriato darbuotojų.

**Sporto projektų (programų) vykdymo analizė ir finansavimas.** Siekiant pritraukti kuo daugiau aktyvų laisvalaikį bei sportą mėgstančius lankytojus, ypatingas dėmesys buvo skiriamas sporto infrastruktūros plėtrai. Centras kasmet užtikrina bendrojo naudojimo patalpų, sporto ir treniruoklių salių, universalaus sporto aikštyno priežiūrą. Infrastruktūros modernizavimas ir sąlygų sportuojantiems gerinimas: universalaus sporto aikštyno erdvių atnaujinimas.

2021 m. Centras pateikė tris paraiškas Sporto rėmimo fondo projektų atrankos konkursui:

1. „Mokomės plaukti ir saugiai elgtis vandenyje“;

2. „Futbolo aikštyno atnaujinimas įrengiant kamuolių gaudykles“ ;

3. „Universalaus sporto aikštyno atnaujinimas“.

Sporto rėmimo fondas skyrė finansavimą vienam pateiktam projektui „Mokomės plaukti ir saugiai elgtis vandenyje“ skyrė finansavimą. Projektas pradėtas vykdyti nuo 2021-2025 m. Per ketverius projekto vykdymo metus plaukti išmoks 774 Druskininkų savivaldybės trečių klasių mokiniai.

**Vykdomi projektai.**

6. lentelė. 2021 m. vykdomi projektai ir jų finansavimo šaltiniai

|  |  |  |  |
| --- | --- | --- | --- |
| Metai | Projektas | Lėšos | Atsakingas asmuo |
| 2021-2025 | „Mokomės plaukti ir saugiai elgtis vandenyje“. | 73210 Eur., Sporto rėmimo fondas. | Direktorius |

2021 metais iš Sporto rėmimo fondo ketveriems metams gauta 73210 Eur. projekto vykdymui „Mokomės plaukti ir saugiai elgtis vandenyje“.

**2021 m. sporto klubų veiklų koordinavimas.** Centras koordinuoja sporto klubų veiklą. Vykdydami Druskininkų savivaldybės projektus, sporto klubų nariai organizuoja ir dalyvauja fizinio aktyvumo ir aukšto meistriškumo renginiuose atstovaudami Druskininkų savivaldybę. Savivaldybėje aktyviai veiklas vykdo 20 registruotų sporto klubų/asociacijų ir 3 sporto viešosios įstaigos. 2021 metais Druskininkų savivaldybė skyrė 12000 eurų Druskininkų savivaldybės sporto klubų projektams finansuoti. Projektų vertinimo komisija išrinko 11 projektų, kuriems buvo skirtas finansavimas.

7. lentelė. 2021 m. sporto klubų veiklų koordinavimas.

|  |  |  |  |
| --- | --- | --- | --- |
| Eil.  Nr. | Projekto pavadinimas | Teikiančios organizacijos pavadinimas | Skirta lėšų suma iš Savivaldybės biudžeto (Eur) |
| 1. | „Futbolo plėtra bei populiarinimas Druskininkų savivaldybėje“. | Futbolo klubas „FK Druskininkai“ | 1200,00 |
| 2. | „Sporto šakų krepšinio ir tinklinio vystymas Druskininkų savivaldybėje“. | Laisvalaikio ir sporto klubas „Planas“ | 700,00 |
| 3. | „Tinklinio - olimpinės sporto šakos plėtotė ir sportininkų rengimas Druskininkų savivaldybėje“. | VšĮ Druskininkų vaikų ir jaunimo sporto klubas „Drusportus“ | 1000,00 |
| 4. | „Sportas vaikams su negalia“. | Asociacija „Padėkime vaikams“ | 2000,00 |
| 5. | „Druskininkų pusmaratonis bei Lietuvos pusės maratono čempionatas“. | Asociacija „Sporto renginiai“ | 2000,00 |
| 6. | „Vilkės iššūkis“. | UAB „Dzūkijos golfas“ | 500,00 |
| 7. | „Šaudymo iš lanko plėtra Druskininkų savivaldybėje“. | VšĮ Sportinis rezervas | 500,00 |
| 8. | „Kalnų slidinėjimo komandos sporto inventoriaus ir aprangos įsigijimas“. | VšĮ „Snow Arenos“ komanda | 2000,00 |
| 9. | „Druskininkų ėjikų klubo tikslinė pasiruošimo programa 2021 m. sezonui“. | Druskininkų ėjikų klubas | 1200,00 |
| 10. | „Jaunųjų krepšininkų ugdymas“. | Asociacija Druskininkų miesto vaikų ir jaunimo sporto klubas „Ateitis“ | 700,00 |
| 11. | „Stalo teniso ir Druskininkų kurorto populiarinimas“. | Žiežmarių sporto ir kultūros klubas | 200,00 |
| Iš viso: | | | 12000,00 |

**Informacinių technologijų ir kita įranga.** Centro administracijos, trenerių metodinis ir kiti kabinetai aprūpinti kompiuterine įranga, spausdintuvais, kopijavimo ir įgarsinimo įranga, vaizdo projektoriumi. 2021 m. įsigyti keturi nešiojami kompiuteriai su programine įranga, kurie naudojami trenerių metodiniame kabinete, o taip pat bus naudojami trenerių nuotoliniam darbui su mokiniais.

8. lentelė. Informacinių technologijų ir kita įranga.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Naudojimosi vieta | Kompiuteris | Prisijungimas  prie interneto | Spausdintuvas | Vaizdo  projektorius | Kopijavimo  įranga | Įgarsinimo įranga | Muzikinis grotuvas | Televizorius | Vaizdo grotuvas |
| Direktoriaus kabinetas | 1 | 1 | 1 |  |  |  |  |  |  |
| Direktoriaus, raštinės, vadybininko kabinetas | 4 | 4 | 5 |  | 1 |  |  |  |  |
| Direktoriaus pavaduotojo kabinetas | 1 | 1 | 1 |  |  |  |  |  |  |
| Ūkio dalies kabinetas | 2 | 2 | 1 |  |  |  |  |  |  |
| Metodinis kabinetas | 4 | 4 | 1 | 1 |  |  |  |  | 1 |
| Sporto salė | 1 | 1 |  |  |  | 2 |  |  |  |
| Treniruoklių salė | 1 |  |  |  |  |  | 1 | 1 |  |
| Viso: | 14 | 13 | 9 | 1 | 1 | 2 | 1 | 1 | 1 |

**Problemos.**

1. Per mažas dėmesys mokinių savivokai, emocinei brandai.

2. Nepakankamas visų Centro bendruomenės narių dalyvavimas priimant ir įgyvendinant sprendimus.

**Priemonės/veiklos, kurios nebuvo iki galo įgyvendintos:**

1. Centro savivaldos stiprinimas. Priežastis – trūko Centro tarybos narių iniciatyvumo, drąsos veikti.

2. Susitikimų – diskusijų aktualia tema organizavimas. Priežastis – pritrūko nuoseklumo, reguliarumo (nustatyto susitikimų laiko).

**Finansai, apskaitos politika ir kontrolė.** Centro parengtos finansinės ataskaitos atitinka VSAFAS, kaip tai nustatyta viešojo sektoriaus atskaitomybės įstatymo 21 straipsnio 6 dalyje.

Vadovaujantis Lietuvos Respublikos buhalterinės apskaitos įstatymu, Lietuvos Respublikos viešojo sektoriaus atskaitomybės įstatymu, viešojo sektoriaus apskaitos ir finansinės atskaitomybės standartais Centras vadovaudamasis 2009-12-31 direktoriaus įsakymu Nr.VI-21a, nuo 2010 metų sausio 1 dienos perėjo nuo anksčiau taikytos apskaitos politikos prie VSAFAS (Žin., 2010, Nr.67-3341). Centro apskaitos politika yra patvirtinto apskaitos vadovo sudėtinė dalis Centras taiko tokią apskaitos politiką, kuri užtikrina, kad apskaitos duomenys atitiktų kiekvieno taikytino VSAFAS reikalavimus.

Dokumentų saugojimas užtikrinamas Lietuvos Respublikos Dokumentų ir archyvų įstatymo nustatyta tvarka.

Centro sukurta finansų kontrolė, kaip vidaus kontrolės sistemos sudedamoji dalis, kurios dėka siekiama užtikrinti Centro veiklos teisėtumą ir patikimo finansų valdymo principų – ekonomiškumo, efektyvumo, rezultatyvumo bei skaidrumo laikymąsi.

Centro biudžeto finansų kontrolės procedūros atliekamos vadovaujantis Lietuvos Respublikos Vyriausybės ir finansų ministerijos norminiais aktais, bei 2014 m. gruodžio 31 d. direktoriaus įsakymu Nr.V1-49 patvirtintu Centro apskaitos vadovu. 2017 m. gruodžio 31 d. direktoriaus įsakymu Nr.VI-122 patikslintos I, III, IV,VI, VII, VIII apskaitos vadovo dalys.

Vidaus kontrolės sistema Centre atitinka jai keliamus reikalavimus, todėl ji vertinama gerai.

Pinigų likutis banko sąskaitose – 20721,29 Eur; iš jų:

- biudžeto lėšos – 0,00 Eur;

- pajamų už paslaugas lėšos – 0,00 Eur;

- pavedimų lėšos – 5 235,79 Eur;

- tėvų įnašų lėšos – 135,00 Eur;

- projektinės lėšos – 15 350,50 Eur.

9. lentelė. Skirti asignavimai ataskaitiniams 2021 metams: planas, faktas, iš jų pagal programas (tūkst. Eur)

|  |  |  |  |  |
| --- | --- | --- | --- | --- |
| Asignavimai programoms | Patvirtintas planas | Patikslintas planas | Faktas | Įvykdymas +/- |
| Iš viso: | 369,0 | 407,7 | 377,9 | -29,8 |
| Asignavimai įstaigos veiklai | 276,6 | 315,3 | 312,7 | -2,6 |
| Sporto projektai (sporto klubai) | 12,0 | 12,0 | 12,0 | 0,0 |
| Pajamos už paslaugas | 18,0 | 18,0 | 6,2 | -11,8 |
| Švietimas (mokinio krepšelis) | 16,0 | 16,0 | 16,0 | 0,0 |
| ES ir Valstybės biudžeto lėšos projektams | 45,0 | 45,0 | 29,6 | -15,4 |
| Tikslinės ir privačius lėšos | 1,4 | 1,4 | 1,4 | 0,0 |

2021 metais iš Savivaldybės biudžeto gauta ir panaudota 324,7 tūkst. Eur. Už paslaugų suteikimą gautos pajamos: gauta ir panaudota – 6,2 tūkst. Eur. Švietimo programai (neformaliojo vaikų švietimo ugdymui (MK)) gauta ir panaudota – 16,0 tūkst. Eur. ES ir Valstybės biudžeto lėšos projektams gauta ir panaudota 45,0 tūkst. Eur, iš jų panaudota 29,6 tūkst. Eur. Likusi suma bus panaudota 2022 – 2023 metais mokymo plaukti programoje. Tikslinės ir privačios lėšos: gauta 1,4 tūkst. Eur,(UAB „Lesta“ 1,0 tūkst. Eur ir UAB „Inkliuzija“ – 0,1 tūkst. Eur, ir VMI 2% parama 0,3 tūkst. Eur) panaudota – 0,7 tūkst. Eur.

2021 m. gruodžio 31 d. duomenimis - ilgalaikio materialiojo ir nematerialiojo turto likutinė vertė – 917,4 Eur;

2021 m. už neformalųjį vaikų švietimą Centras surinko ir pervedė į savivaldybės biudžetą – 9,7 tūkst. Eur.

10. lentelė. Debetinis - kreditinis įsiskolinimas metų pradžiai ir pabaigai (2020-12-31/2021-12-31)

|  |  |  |  |
| --- | --- | --- | --- |
| Kreditinis įsiskolinimas | 2020-12-31 | 2021-12-31 | Padidėjo +;  Sumažėjo - |
|
| Kreditinis iš viso: | 17,8 | 6,8 | -11,0 |
| Darbo užmokestis ir socialinis draudimas | 16,6 | 5,2 | -11,4 |
| Ryšių įrangos ir ryšių paslaugų įsigijimo išlaidos | 0,0 | 0,2 | 0,2 |
| Komunalinės paslaugos | 1,2 | 1,4 | 0,2 |
| Kitos paslaugos | 0,0 |  | 0,0 |

2021 metais gauti asignavimai panaudoti 96,0%. Kasinės išlaidos, lyginant su planais ir gautais asignavimais, panaudotos pagal paskirtį. 2021 m. liko nepanaudotos surinktos pajamos už teikiamas paslaugas sumoje 5,5 tūkst. Eur, kurios įskaitomos į 2022 metų biudžetą.

**SIŪLYMAI IR REKOMENDACIJOS DĖL VEIKLOS TĘSTINUMO, TIKSLŲ IR UŽDAVINIŲ PERŽIŪROS, VEIKLOS VALDYMO TOBULINIMO**

Siūlymai ir rekomendacijos:

- pirmojo tikslo formuluotę: „Plėtoti vaikų neformaliojo švietimo aprėptį, suteikiant palankiausias galimybes atsiskleisti individualiems gebėjimams ir tenkinti specialiuosius ugdymosi poreikius“ – identifikuoti fizinio aktyvumo ir sveikatingumo ugdymo poreikius, nustatyti mokinių fizinio aktyvumo bei gyvensenos įpročius, sudarant lygias galimybes kiekvienam mokiniui siekti asmeninės pažangos;

- formuoti ir tobulinti mokinių sveikos gyvensenos įpročius (mitybos, fizinio aktyvumo), žinias, streso valdymo metodų taikymo įpročių formavime bei fizinio aktyvumo veiklų taikyme kasdieniame gyvenime;

- tobulinti treniruotės organizavimą, tikslingiau parenkant metodus ir priemones, didinančias mokymosi motyvaciją;

- tobulinti trenerių kompetencijas, orientuotas į šiuolaikinę treniruotę, skatinti lyderystę ir asmeninio meistriškumo siekimą, gerosios patirties sklaidą bendradarbiaujant „Kolega – kolegai“;

- sudaryti sąlygas treneriams veikti modernioje aplinkoje, naudotis visais reikalingais ir galimais ištekliais treniruočių veikloje, o mokiniui - mokytis įdomiai, įdomiose aplinkose, suprantant, pažįstant ir įvertinant fizinio aktyvumo ir sveikatingumo poreikį bei pažangą;

- toliau kurti ir puoselėti Centro bendruomenės tradicijas, mokinių tėvų ir trenerių bendravimą ir bendradarbiavimą, inicijuojant bendrų veiklų, renginių, varžybų organizavimą.

Priedai:

1 priedas – Metinio veiklos plano 2021 metų rodiklių įgyvendinimo ataskaita.

2 priedas - Metinio veiklos plano 2021 metų biudžeto vykdymo ataskaita.

\_\_\_\_\_\_\_\_\_\_\_\_\_\_\_

Druskininkų sporto centro 2021 metų veiklos ataskaitos 1 priedas

**Metinio veiklos plano 2021 metų rodiklių įgyvendinimo ataskaita**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Tikslo kodas | Uždavinio kodas | Priemonės kodas | Veiklos kodas | Vertinimo kriterijaus pavadinimas | Vertinimo kriterijaus kodas | Mato vienetas | Plano reikšmė | Fakto reikšmė | Įvykdymo proc. | Paaiškinimas dėl nukrypimo nuo vertinimo kriterijaus plano |
| **Indėlio kriterijai** | | | | | | | | | | |
| 01 | 01 | 01 |  | Druskininkų sporto centre įgyvendinamos sportinio ugdymo programos. | P-01-01-01 | Skaičius | 7 | 8 | 114 |  |
| **Proceso kriterijai** | | | | | | | | | | |
| 01 | 01 | 01 | 01 | Centre suformuotų ugdymo grupių skaičius. | P-01-01-01-01 | Skaičius | 21 | 24 | 114 |  |
| 01 | 01 | 01 | 02 | Mokinių, dalyvaujančių Centro vykdomose neformaliojo švietimo programose skaičius. | P-01-01-01-02 | Skaičius | 300 | 346 | 115 |  |
| **Indėlio kriterijai** | | | | | | | | | | |
| 01 | 01 | 02 |  | Įgyvendinamos neformaliojo vaikų švietimo sporto programos mokinių vasaros atostogų metu. | P-01-01-02 | Skaičius | 2 | 2 | 100 |  |
| **Proceso kriterijai** | | | | | | | | | | |
| 01 | 01 | 02 | 01 | Sporto programų dalyviai vasaros atostogų metu | P-01-01-02-01 | Skaičius | 160 | 182 | 113 |  |
| **Indėlio kriterijai** | | | | | | | | | | |
| 01 | 02 | 01 |  | Centro komandų dalyvavimas nacionalinėse sporto šakų pirmenybėse, čempionatuose. | P-01-02-01 | Skaičius | 14 | 17 | 121 |  |
| **Proceso kriterijai** | | | | | | | | | | |
| 01 | 02 | 01 | 01 | Mokinių dalyvavimas nacionaliniuose sporto šakų čempionatuose, pirmenybėse. | P-01-02-01-01 | Procentas | 55 | 54,6 | 99 |  |
| **Indėlio kriterijai** | | | | | | | | | | |
| 01 | 02 | 02 |  | Trenerių kvalifikacijos kėlimas. | P-01-02-02 | Skaičius | 10 | 9 | 90 |  |
| **Proceso kriterijai** | | | | | | | | | | |
| 01 | 02 | 02 | 01 | Treneriai dalyvaujantys kvalifikacijos tobulinimo kursuose. | P-01-02-02-01 | Procentas | 100 | 82 | 82 |  |
| **Indėlio kriterijai** | | | | | | | | | | |
| 01 | 02 | 03 |  | Vykdoma veikla -mokinių, tėvų (globėjų) ir trenerių bendravimas ir bendradarbiavimas. | P-01-02-03 | Vienetas | 1 | 1 | 100 |  |
| **Proceso kriterijai** | | | | | | | | | | |
| 01 | 02 | 03 | 01 | Mokinių, tėvų (globėjų), trenerių bendrų veiklų ir renginių organizavimas | P-01-02-03-01 | Skaičius | 3 | 2 | 67 |  |
| **Indėlio kriterijai** | | | | | | | | | | |
| 01 | 03 | 01 |  | Salės stogo apšiltinimo darbų projekto parengimas, renovacija. | P-01-03-01 | Vienetas | 1 | 1 | 100 |  |
| **Proceso kriterijai** | | | | | | | | | | |
| 01 | 03 | 01 | 01 | Projekto parengimas ir pateikimas projektų konkursui. | P-01-03-01-01 | Vienetas | 1 | 0 | 0 | Nebuvo galimybių pateikti projektą finansavimui |
| **Indėlio kriterijai** | | | | | | | | | | |
| 01 | 03 | 02 |  | Universalaus sporto aikštyno infrastruktūros rekonstrukcijos projekto rengimas ir pateikimas Švietimo mainų paramos fondui. | P-01-03-02 | Vienetas | 1 | 1 | 100 |  |
| **Proceso kriterijai** | | | | | | | | | | |
| 01 | 03 | 02 | 01 | Projekto „Universalaus sporto aikštyno infrastruktūros rekonstrukcijos“ įgyvendinimas gavus finansavimą. | P-01-03-02-01 | Procentas | 0 | 0 | 0 | 2021 m. nebuvo gautas projekto „Universalaus sporto aikštyno infrastruktūros rekonstrukcijos“ finansavimas. |
| **Indėlio kriterijai** | | | | | | | | | | |
| 01 | 03 | 03 |  | Kompiuterių su programine įranga įsigijimas. | P-01-03-03 | Vienetas | 1 | 4 | 400 |  |
| **Proceso kriterijai** | | | | | | | | | | |
| 01 | 03 | 03 | 01 | Kompiuterinių darbo vietų treneriams įrengimas metodiniame kabinete. | P-01-03-03-01 | Skaičius | 1 | 4 | 400 |  |
| **Indėlio kriterijai** | | | | | | | | | | |
| 02 | 01 | 01 |  | Vykdoma Centro veikla | P-02-01-01 | Vienetas | 1 | 1 | 100 |  |
| **Proceso kriterijai** | | | | | | | | | | |
| 02 | 01 | 01 | 01 | Suorganizuota vietinių ir tarptautinių sporto renginių. | P-02-01-01-01 | Skaičius | 84 | 44 | 53 | Dėl Covid-19 pandemijos negalėjo vykti renginiai |
| 02 | 01 | 01 | 02 | Lietuvos mokyklų žaidynės. | P-02-01-01-02 | Vienetas | 1 | 0 | 0 | Dėl Covid-19 pandemijos žaidynės neįvyko. |
| 02 | 01 | 01 | 03 | XI Pasaulio lietuvių sporto žaidynių organizavimas. | P-02-01-01-03 | Procentas | 30 | 20 | 66 |  |
| 02 | 01 | 01 | 04 | Sporto veiklose dalyvaujančio jaunimo dalis. | P-02-01-01-04 | Procentas | 19 | 21 | 110 |  |
| 02 | 01 | 01 | 05 | Centro parengti projektai. | P-02-01-01-05 | Skaičius | 2 | 3 | 150 |  |
| 02 | 01 | 01 | 06 | Fondo lėšomis finansuojami sporto projektai. | P-02-01-01-06 | Skaičius | 2 | 1 | 50 |  |
| **Indėlio kriterijai** | | | | | | | | | | |
| 02 | 01 | 02 |  | Vykdomas sporto klubų, asociacijų finansavimas. | P-02-01-02 | Vienetas | 1 | 1 | 100 |  |
| **Proceso kriterijai** | | | | | | | | | | |
| 02 | 01 | 02 | 01 | Finansuotų sporto projektų skaičius. | P-02-01-02-01 | Skaičius | 13 | 11 | 85 |  |

\_\_\_\_\_\_\_\_\_\_\_\_\_\_\_\_\_\_\_\_\_

Druskininkų sporto centro 2021 metų veiklos ataskaitos

2 priedas

**METINIO VEIKLOS PLANO 2021 METŲ BIUDŽETO VYKDYMO ATASKAITA**

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Tikslo numeris | Uždavinio numeris | Priemonės numeris | Veiklos numeris | Veiklos pavadinimas | Veiklos vykdytojas | Numatyta lėšų (tūkst. Eur) | | | | | Panaudota lėšų (tūkst. Eur.) | | | | | Įsisavinta lėšų dalis (proc.) | Komentarai/ pastabos |
| Iš viso | Iš jų (finansavimo šaltiniai)\*: | | | | Iš viso | Iš jų (finansavimo šaltiniai): | | | |
| SL | VB | ES | Kita (parama) | SL | VB | ES | Kita (parama) |
| 01 | Tikslas. Užtikrinti kokybiškų švietimo paslaugų teikimą ir sudaryti galimybes moderniai ir dinamiškai mokytis visą gyvenimą, pasirengti ateities iššūkiams ir gebėti veikti nuolat kintančiame pasaulyje. | | | | | | | | | | | | | | |  |  |
| 01 | 04 | Uždavinys. Vykdyti mokyklų tinklo optimizavimą, skatinti ir prižiūrėti mokyklų strategijų rengimą. Įgyvendinti LR įstatymais ir kitais teisės aktais nustatytą švietimo politiką, teikiant kokybišką ugdymą savivaldybės švietimo įstaigose bei užtikrinant teikiamų paslaugų kokybę. | | | | | | | | | | | | | |  |  |
| 01 | 04 | 12 | Priemonė. **Druskininkų sporto centro vaikų neformaliojo ugdymo vykdymas.** | | | | | | | | | | | | |  |  |
| 01 | 04 | 12 | 07 | Švietimo programa | Druskininkų sporto centras | 16,0 |  | 16,0 |  |  | 16,0 |  | 16,0 |  |  | 100% |  |
| 01 | 04 | 12 | **Iš viso priemonei:** | | | 16,0 |  | 16,0 |  |  | 16,0 |  | 16,0 |  |  | 100% |  |
| 01 | 04 | **Iš viso uždaviniui:** | | | | 16,0 |  | 16,0 |  |  | 16,0 |  | 16,0 |  |  | 100% |  |
| 01 | **Iš viso tikslui:** | | | | | 16,0 |  | 16,0 |  |  | 16,0 |  | 16,0 |  |  | 100% |  |
| 01 | Tikslas. **Skatinti sveiko gyvenimo būdo puoselėjimą, sudarant tinkamas sąlygas fiziniam aktyvumui ir sportui.** | | | | | | | | | | | | | | |  |  |
| 01 | 01 | Uždavinys. Plėtoti sporto paslaugas. | | | | | | | | | | | | | |  |  |
| 01 | 01 | 01 | Priemonė. Druskininkų sporto centro veiklos vykdymas. | | | | | | | | | | | | |  |  |
| 01 | 01 | 01 | 10 | Fizinio aktyvumo ir sporto plėtros programa | Druskininkų sporto centras | 367,7 | 333,3 | 32,9 |  | 1,5 | 337,9 | 318,9 | 17,6 |  | 1,4 | 91,9% | Dėl Covid-19 pandemijos nesurinkta planuota pajamų už paslaugas suma bei neįvyko dalis planuotų renginių. |
| 01 | 01 | 01 | **Iš viso priemonei:** | | | 367,7 | 333,3 | 32,9 |  | 1,5 | 337,9 | 318,9 | 17,6 |  | 1,4 | 91,9% |  |
| 01 | 01 | 02 | Priemonė. Druskininkų sporto centro sporto projektų finansavimas | | | | | | | | | | | | |  |  |
| 01 | 01 | 02 | 02 | Fizinio aktyvumo ir sporto plėtros programa | Druskininkų sporto centras | 12,0 | 12,0 |  |  |  | 12,0 | 12,0 |  |  |  | 100% |  |
| 01 | 01 | 02 | **Iš viso priemonei:** | | | 12,0 | 12,0 |  |  |  | 12,0 | 12,0 |  |  |  | 100% |  |
| 01 | 01 | **Iš viso uždaviniui:** | | | | 379,7 | 345,3 | 32,9 |  | 1,5 | 349,9 | 330,9 | 17,6 |  | 1,4 | 92,2% |  |
| 01 | **Iš viso tikslui:** | | | | | 379,7 | 345,3 | 32,9 |  | 1,5 | 349,9 | 330,9 | 17,6 |  | 1,4 | 92,2% |  |
| **IŠ VISO:** | | | | | | 397,1 | 345,3 | 48,9 |  | 1,5 | 365,9 | 330,9 | 33,6 |  | 1,4 | 92,1% |  |

Formoje pateikiami galimų finansavimo šaltinių pavydžiai. Pildant formas nurodomi aktualūs finansavimo šaltiniai suderinti su Finansų ir apskaitos skyriumi.

\_\_\_\_\_\_\_\_\_\_\_\_\_\_\_\_\_\_\_\_\_\_\_